AAV ชื่นใจ! Q2/59 โตกว่าเท่าตัว หลังมีรายได้เพิ่มจากจำนวนผู้โดยสารที่เพิ่มขึ้น
AAV ชื่นใจ! Q2/59 โต 105% มาที่ 422.50 ลบ. จากปีก่อนมีกำไร 205.93 ลบ. หลังมีรายได้เพิ่มจากจำนวนผู้โดยสารที่เพิ่มขึ้น-ต้นทุนเชื้อเพลิงลดลงอย่างมีนัยสำคัญ ด้าน 6 เดือนแรก กำไรเพิ่มขึ้น 101% มาที่ 1.43 พันลบ. จากปีก่อนมีกำไร 712.34 ลบ.
16 ส.ค. 2559

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 422.50 ล้านบาท หรือมีกำไรสุทธิ 0.0871 บาทต่อหุ้น เพิ่มขึ้น 105% จากช่วงเดียวกันของปีก่อนที่มีกำไรสุทธิ 205.93 ล้านบาท หรือมีกำไรสุทธิ 0.0425 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้นจากจำนวนผู้โดยสารที่เพิ่มขึ้น ในขณะที่ต้นทุนเชื้อเพลิงลดลงอย่างมีนัยสำคัญ
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.43 พันล้านบาท หรือ 0.2952 บาทต่อหุ้น เพิ่มขึ้น 101% จากช่วงเดียวกันของปีก่อนที่มีกำไรสุทธิ 712.34 ล้านบาท หรือ 0.1469 บาทต่อหุ้น